Össztûz zúdul az ÉDÁSZ-ra
A Soproni Kereskedelmi és Iparkamara a Versenyhivatalhoz fordul, kérve, állapítsa meg, hogy az ÉDÁSZ Rt. visszaél erõfölényével és tisztességtelen piaci magatartást valósít meg – jelentette ki Horváth Vilmos, a kamara elnöke.
Magasra csaptak az indulatok a kamara szerda esti küldöttgyûlésén, amikor áramszünet akadályozta munkájukat. A szolgáltatás másfél órás szünetelése „átírta" a forgatókönyvet. Már csak azért is, mert többszöri telefonálgatás után sem sikerült kapcsolatba lépni a szolgáltatóval. A jelenlévõk aztán indulatosan kifejtették, az ÉDÁSZ, minden erõfeszítés ellenére bezárja soproni szolgáltatóirodáját, szinte lehetetlen elérni õket, ha valakinek ügyes-bajos dolga akad, akkor majd Gyõrbe kell utaznia.
Az elmúlt év novemberében Künszler Béla, az ÉDÁSZ Rt. ügyvezetõ igazgatója lapunkban határozottan kijelentette, január elsejével bezárják a Plazaban mûködõ ügyfélszolgálati irodájukat, s a jövõben telefonon – kék szám segítségével – tartják a kapcsolatot a fogyasztókkal. A hír már akkor felháborodást váltott ki Sopronban. A városvezetés többször is tárgyalt az ÉDÁSZ vezetõivel, de nem jutottak eredményre. Az áramszolgáltató ügyvezetõ igazgatója a múlt év december 3-án kelt levelében arról tájékoztatta Kalmár István alpolgármestert, hogy bezárják az irodát.

A város nem adja fel
A kamarai küldöttgyûlésen jelen volt az alpolgármester is, aki kijelentette, az iroda megmaradása érdekében újra felveszi a kapcsolatot a szolgáltatóval. Ivanics Ferenc, a megyei közgyûlés alelnöke is támogatásáról biztosította a soproniakat.
– Tarthatatlan, hogy a megyei jogú városban ne legyen az áramszolgáltatónak ügyfélszolgálati irodája. Az ÉDÁSZ magatartása ellentmond az uniós alapelveknek.
– Az ÉDÁSZ december közepén levélben tájékoztatott bennünket, hogy a még folyamatban lévõ csatlakozók kivitelezését januárban zárjuk le, az igénybejelentéseket pedig a hónap végéig juttassuk el hozzájuk – mondja Horváth Lajos, az egyik soproni cég tulajdonosa. – Ez a döntés Sopronban és környékén legalább 40–45 villanyszerelõt érint, akik az ÉDÁSZ külön tanfolyamát végezték el, hogy minõsített szerelõkké válhassanak.

Kihez fordulhatnak?
Horváth Lajos szerint ennél is nagyobb probléma, hogy az emberek nem tudják, hová, kihez forduljanak.
Ennek ellenére az Észak-dunántúli Áramszolgáltató, amely a E. ON Hungária Rt. társaságcsoport tagja, hajthatatlan.
– Azzal, hogy a kamara a Versenyhivatalhoz fordul, nem tudok mit kezdeni – válaszolta érdeklõdésünkre Künszler Béla. – Abban az esetben, ha a fogyasztóknak vagy a szerelõknek konkrét panaszai vannak, számos fórumhoz fordulhatnak, az energiahivataltól a fogyasztóvédelemig. Nem tehetünk róla, hogy diszkriminatívnak minõsítették azt, mi döntöttük el, ki alkalmas a velünk való együttmûködésre. A piac szabad, a mérõhelyek kiépítését bárki elvégezheti. Mi vesszük át a munkát, és a mi feladatunk a hálózatba kapcsolás. A soproni iroda még mûködik, de hamarosan bezárjuk.